பேராக் மாநிலத்தின் "மந்திரி பெசார்" அல்லது பேராக் மாநில முதல்வராக டத்தோஸ்ரீ டாக்டர் ஜாம்ப்ரி அப்துல் காதீர் என்பவர் 12 மே 2009 லிருந்து பொறுப்பிலிருந்து வருகிறார். இவர் பங்கோர் சட்டமன்ற உறுப்பினரும் ஆவார். இவர் பேராக் மாநிலாத்தின் 11 ஆவது மந்திரி பெசார். இவருடைய வயது 49. இவருக்கு முன்னதாக முகமது நிஜார் ஜமாலுடின் என்பவர் மந்திரி பெசாராகப் பதவி வகித்தார். அப்துல் காதீர் 1995 ஆம் ஆண்டு அமெரிக்காவில் உள்ள டெம்பிள் பல்கலைக்கழகத்தில் அரசியல் துறையில் முனைவர் பட்டம் பெற்றவர்.

ஈப்போ மாநகரம் ஈப்போ மாநகர மன்றத்தினால் (மலாய்: "Majlis Bandaraya Ipoh") ஆட்சி செய்யப்படுகிறது. டத்தோ ஹாஜி ரோசிடி ஹாசிம் என்பவர் மாநகர மன்றத்தின் மேயராகப் பதவி வகிக்கிறார். ஈப்போ மாநகரம் இரு நாடாளுமன்றத் தொகுதிகளைக் கொண்டது. "ஈப்போ பாராட்" எனும் 'மேற்கு ஈப்போ தொகுதி'. மற்றொன்று "ஈப்போ தீமோர்" எனும் 'கிழக்கு ஈப்போ தொகுதி'. "ஈப்போ பாராட்" நாடாளுமன்றத் தொகுதிக்கு எம். குலசேகரன் மக்களவை உறுப்பினராக இருக்கின்றார்.
குலசேகரன் ஒரு புகழ்பெற்ற வழக்குரைஞர். 2004 ஆம் ஆண்டு மக்களவைக்குத் தேர்வு செய்யப்பட்டார். இந்தியர்களுக்குச் சரி சமமான உரிமைகள் வழங்கப்பட வேண்டும் என்று போராட்டம் நடத்தி வருகிறார். இந்துக் கோயில்கள் உடைக்கப்படுவதையும் தடுத்து வருகிறார்.

"ஈப்போ தீமோர்" நாடாமன்றத் தொகுதிக்கு "லிம் கிட் சியாங்" மக்களவை உறுப்பினராக இருக்கின்றார். இவர்கள் இருவரும் "ஜனநாயகச் செயல் கட்சி" எனும் எதிர்க் கட்சியைச் சேர்ந்தவர்கள். இருவரும் மலேசிய மக்களிடம் செல்வாக்கு பெற்ற தலைவர்கள் ஆவர்.

காரைக்குடி மாளிகைகள்
குறிப்பிடத்தக்க நபர்கள்
நிருவாகம்
பண்பாடு